《望江南一组·又到仲秋桂香时》
(一)
秋月夜,
桂气绕南窗。
衾薄惊寒长不寐,
枕空无暖转柔肠,
孤卧惜吴刚。
(二)
秋风冷,
丹桂醉游魂。
闲品香茶望皓月,
阑干凭处忆阳春。
花梦犹成真。
(三)
秋絮绕,
梦里嗅幽香。
游冶蟾宫逢玉女,
梦回明月照回廊。
孤卧忆罗裳。
(四)
秋月照,
风送桂花香。
露润疏枝花吐蕊,
云过池水闪银光。
魂醉梦横塘。
(五)
秋桂酒,
独饮不浇愁。
舒袖嫦娥天际舞,
题笺诗客独登楼。
何处觅兰舟?
(六)
秋夜永,
桂影任婆娑。
窗外青霜凋碧树,
手中黄卷别愁多。
香醉奈情何?